open-index/open-wikipedia-markdown huggingface dataset:
Parkun kartano

**Parkun kartano** (*Parkku*) on Rantasalmella sijaitseva kartano. Sen vaiheita tunnetaan 1600-luvulta alkaen, jolloin tilalla asui luutnantti Hans Wolframsdorf. Sen jälkeen omistushistoria tunnetaan vuoteen 1859, jolloin omistajat myivät tilan ja siihen tiiviisti liittyvän Kurkelan kartanon eri ostajille. Myöhemmistä omistajista tiedetään esimerkiksi 1990-luvun vaihteessa omistajaksi tulleet Markku ja Margareta Peterzens, jotka pitävät tilalla aamiaismajoitusta.

Tilan päärakennus on 1700-luvulta. Siihen on 1800-luvulla liitetty kuisti. Parkku on ajoittain ollut asumaton ja rakennukset ovat päässeet rapistumaan, siksi niitä on jouduttu kunnostamaan laajemmin.

Parkun kartano on eräs nimellä Rantasalmen kartanot tunnetuista, Museoviraston valtakunnallisesti merkittäviksi arvioimista rakennetun kulttuuriperinnön (RKY) kohteista Suomessa.

## Lähteet

## Aiheesta muualla
*Etelä-Savon kartanot: Rantasalmi (kirjasto.mikkeli.fi)
Gerard Deulofeu

**Gerard Deulofeu Lázaro** (s. 13. maaliskuuta 1994 Riudarenes, Katalonia, Espanja) on espanjalainen jalkapalloilija, joka edustaa Italian Serie A:ssa pelaavaa Udinesea. Deulofeu on pelipaikaltaan hyökkääjä.

## Seurajoukkueura

Deulofeu liittyi FC Barcelonan junioriakatemiaan yhdeksänvuotiaana. Hän pelasi seuran ikäkausijoukkueissa kahdeksan vuotta. Ensiesiintymisensä aikuisten tasolla Deulofeu teki 2. maaliskuuta 2011 Barcelona B:n paidassa ottelussa Córdobaa vastaan. Deulofeu otettiin kentälle Edu Oriolin tilalle 75. minuutilla 4–1 voittoon päättyneessä ottelussa.

Kaudella 2011–2012 Deulofeu pelasi vakituisesti Barcelona B:ssä. Ensimmäisen maalinsa ammattilaisottelussa hän teki 16. syyskuuta 2011 tappiollisessa ottelussa Hérculesia vastaan.

29. lokakuuta 2011 Deulofeu pelasi ensimmäisen ottelunsa FC Barcelonan ykkösjoukkueessa tullessaan kentälle David Villan tilalle ottelussa Mallorcaa vastaan.

Deulofeu on sittemmin pelannut Englannissa Evertonin joukkueessa, Espanjassa Sevillan joukkueessa, Italiassa AC Milanin joukkueessa sekä Englannissa Watfordin joukkueessa, jonne hän siirtyi aluksi lainasopimuksella Barcelonasta. Kesällä 2018 Watford osti hänet omaksi pelaajakseen.

## Maajoukkueura

Deulofeu on pelannut kymmeniä otteluita Espanjan nuorisomaajoukkueissa. Hän kuului vuoden 2011 alle 19-vuotiaiden Euroopan-mestaruuden voittaneeseen Espanjan joukkueeseen. Espanjan A-maajoukkueessa hän on pelannut neljä ottelua, joista yhden toukokuussa 2014 ja kolme vuonna 2017. Hän teki maalin toisessa maaottelussaan Ranskaa vastaan maaliskuussa 2017.

## Seurajoukkuetilastot

*Päivitetty kauden 2018–2019 jälkeen.*

## Saavutukset

**Espanjan alle 19-vuotiaat**

* Euroopan mestaruus: 2011

## Lähteet

## Aiheesta muualla
Christ Church Cathedral (Indianapolis)

**Christ Church Cathedral** on episkopaalinen katedraali Indianapolisin kaupungissa Indianan osavaltiossa Yhdysvalloissa. Alkuperäinen kirkko rakennettiin vuosina 1837-38. Nykyisen kirkon rakennustyöt aloitettiin vuonna 1857 ja ensimmäinen jumalanpalvelus pidettiin uudessa kirkossa toukokuussa 1859. Nykyinen Christ Church Cathedralin arkkitehtuuri edustaa edeltäjänsä tapaan uusgotiikkaa. Kirkon arkkitehtina toimi William Tinsley, joka oli ennen katedraalia suunnitellut muun muassa Butlerin yliopiston rakennuksia. Kirkko pääsi vuonna 1973 National Register of Historic Places -rekisteriin.

## Lähteet

## Aiheesta muualla
Trina

**Katrina Laverne Taylor** (s. 3. joulukuuta 1978 Miami, Florida), taiteilijanimeltään **Trina**, on yhdysvaltalainen rap-artisti ja malli. Hänen äitinsä on taustaltaan afro-bahamalainen ja hänen isänsä dominikaanilainen.

## Ura
### Uran alku
Ensimmäinen kappale, jolla Trina esiintyi, oli Trick Daddyn ”Nann Nigga” vuonna 1998. Trinan ensimmäinen albumi *Da Baddest Bitch* julkaistiin 21. maaliskuuta 2000.

### 2000–2003: Diamond Princess
Trina äänitti Missy Elliottin kanssa toista albumiaan vuodesta 2000 vuoteen 2002. *Diamond Princess* julkaistiin kesällä 2002. Levyltä julkaistiin kolme singleä.

## Diskografia

### Albumit
* 
* 
* 
* 
* 

### EP:t
* 
* 
* 

### Mixtapet
* 
* 
* 
* 
* 
* 
* 
* 
* 
* 
* 

## Lähteet
Nojamaan kartano

**Nojamaan kartano** on Savonlinnan Säämingissä Nojanmaan kaupunginosassa sijaitseva tila. Tilan historia yltää ainakin vuoteen 1541, josta alkaen omistajat on kaiverrettu talon pihalla olevaan kivipaateen. Kartanon nimi tulee aluetta aikoinaan asuttaneesta Nojoisten suvusta. Ensimmäisiin omistajiin on kuulunut Snickaren suku, joiden nimestä on käytetty suomalaistettua muotoa Nikkari. Heistä ensimmäinen, Ollinpoika Nikkari toimi kruunun virkamiehenä Olavinlinnassa. Tilan omistaa nykyisin Tapani Niemelä.

Tilan vanhin rakennus on viinikellari, joka on rakennettu samoihin aikoihin kuin Olavinlinna. Kartanoon on parhaimmillaan kuulunut maata 1&nbsp;500 hehtaaria. Nykyisin sen laajuus on 550 hehtaaria. Ympäristö on suojeltu rakennuslailla.

## Lähteet
Segunda Divisiónin kausi 2011–2012

**Segunda Divisiónin kausi 2011–2012** oli Espanjan jalkapallon toiseksi korkeimman sarjatason Segunda Divisiónin 81. kausi. Kausi alkoi 26. elokuuta 2011 ja päättyi nousukarsinnan toiseen loppuotteluun 16. kesäkuuta 2012, jolloin Valladolid pelasi Alcorcónin kanssa 1–1-tasapelin ja nousi näin seuraavaksi kaudeksi Primera Divisióniin voitettuaan 13. kesäkuuta 2012 pelatun ensimmäisen loppuottelun 1–0. Valladolidin lisäksi Primera Divisióniin nousivat sarjan voittanut Deportivo La Coruña ja toiseksi sijoittunut Celta Vigo.

## Sarjataulukko

O = ottelut, V = voitot, T = tasapelit, H = häviöt, TM = tehdyt maalit, PM = päästetyt maalit, ME = maaliero, P = pisteetJärjestyksen sarjataulukossa ratkaisee: 1. pisteet; 2. keskenäisten otteluiden pisteet; 3. keskenäisten otteluiden maaliero; 4. keskenäisten otteluiden tehdyt maalit; 5. maaliero; 6. tehdyt maalit

## Aiheesta muualla
* La Ligan virallinen sivusto
Lil’ Keke

**Marcus Lakee Edwards** (s. 29. maaliskuuta 1976), taiteilijanimeltään **Lil’ Keke**, on yhdysvaltalainen rap-artisti. Hän on Screwed Up Clickin alkuperäinen jäsen.

## Diskografia
### Albumit
* 1997: Don't Mess Wit Texas
* 1998: The Commission
* 1999: It Was All A Dream
* 2000: From Coast To Coast
* 2001: Peepin' In My Window
* 2001: Platinum In Da Ghetto
* 2002: Birds Fly South
* 2003: Street Stories
* 2003: Changin' Lanes
* 2003: Currency
* 2005: Undaground All Stars: The Texas Line Up
* 2005: Teflon
* 2008: Loved by Few, Hated by Many
* 2011: Only In America

### Mixtapet
*2006: *Minor Setback for a Major Comeback*
*2006: *The Album B4 the Album*
*2007: *Greatest Verses* 
*2007: *Drank Epidemic 10 & 10.2*
*2007: * The Cost Of Living* (mukana Yung Redd)
*2008: *Only The Strong Survive*
*2008: *Seven-1-3 Hustlaz, Vol. 1: The Movement*
*2008: *South Side Still Holding*
*2009: *Seven-1-3 Vol.2 Small Thangs 2 A Giant*
*2009: *Universal Ghetto Pass (The Mixtape)*
*2010: *Addicted 2 Fame*
*2010: *Seven-1-3 Vol.4*
*2010: *The Triology*
*2011: *Peepin In My Window 2K11*
*2011: *C.O.D. (Cash On Delivery) Seven-1-3 Vol. 5*
*2011: *Fish Grease*
*2012: *Album Before The Album 2*
*2012: *Da Leak*

### Singlet
* Money in the City (vierailijoina Slim Thug, Paul Wall ja Tre Virdure)
* I'm A G (vierailijana Birdman)

## Lähteet

## Aiheesta muualla
*
Kalifornianrulla

**Kalifornianrulla** on sushirulla (makizushi), joka sisältää kurkkua, rapua tai rapujäljitelmää ja avokadoa. Viimeksi mainitun sijasta voidaan käyttää myös mangoa, ja rapujäljitelmän tilalla on joskus rapusalaatti. Kalifornianrullat tehdään yleensä nurin päin (uramaki), eli nori ympäröi täytteitä sisäpuolella ja riisi on jätetty ulkopuolelle. Rullan pinnalla on usein seesaminsiemeniä tai tobikoa.

Kalifornianrullia alettiin valmistaa Los Angelesissa 1960- tai 1970-luvulla. Idea lähti kehittymään Tokyo Kaikan -nimisen ravintolan kokin Ichiro Mashitan päätöksestä alkaa käyttää sushissa avokadoa tonnikalan sijasta. Kalifornianrulla on edistänyt sushin nousemista suosioon eri puolilla maailmaa; se on myös inspiroinut sushikokkeja eri maissa luomaan uudenlaisia fuusioruokia. Kalifornianrulla rohkaisi amerikkalaisia tutustumaan myös länsimaalaisesta näkökulmasta eksoottisempiin sushivaihtoehtoihin.

Kalifornianrulla on saavuttanut suosiota myös Japanissa, jossa sen nimi on käännetty kashu-makiksi.

## Lähteet
Carlos Roberto Flores

**Carlos Roberto Flores Facussé** (s. 10. maaliskuuta 1950) on hondurasilainen poliitikko, joka edustaa Hondurasin liberaalipuoluetta (PLH). Hän toimi maansa presidenttinä vuosina 1998–2002.
Hän aloitti talousuudistukset ja pyrki parantamaan maan kilpailukykyä sekä turvaamaan maan köyhimpien kansalaisten aseman.  Flores perusti siviilien hallitseman puolustusministeriön ja siirsi poliisin asevoimien alaisuudesta siviileille.

## Lähteet
Carlos Roberto Reina

**Carlos Roberto Reina Idiáquez** (13. maaliskuuta 1926 – 19. elokuuta 2003) oli hondurasilainen poliitikko, joka edusti Hondurasin liberaalipuoluetta (PLH). Hän toimi maansa presidenttinä vuosina 1994–1998.

Reina oli lakimiehen poika ja opiskeli oikeustiedettä Hondurasin kansallisessa yliopistossa. Hän täydensi opintojaan Euroopassa Cambridgen ja Sorbonnen yliopistoissa. 27-vuotiaana hän oli nuoriso-oikeuden tuomari ja tutustui näin katulapsien tilanteeseen. Reinan presidenttikaudella alettiin tutkia 1980-luvun ihmisoikeusrikkomuksia ja korruptiota.

Reina oli poliittisesti aktiivinen jo teini-ikäisenä ja joutui vuonna 1944 kuudeksi kuukaudeksi vankilaan osoitettuaan mieltään Tiburcio Carías Andinon hallintoa vastaan. Hän oli poliittisena vankina myös vuosina 1963 ja 1968 sotilashallinnon aikana. Siviiliammatiltaan Reina oli oikeustieteen professori ja sanomalehden kustantaja. Hänet valittiin parlamenttiin vuonna 1965 ja presidentiksi 1993. Vaalikampanjassaan hän lupasi puhdistaa maan korruptiosta ja pienentää armeijan roolia. Hän lopetti pakollisen asepalveluksen, mikä auttoi maata pois pitkään jatkuneesta armeijan sekaantumisesta politiikkaan. Vuonna 1996 hänen taloaan pommitettiin.

Perheen mukaan Reina teki itsemurhan elokuussa 2003 usean viikon sairastelun jälkeen.
## Lähteet
Suolaista sadetta

**Suolaista sadetta** on suomirockyhtye Eppu Normaalin *[[Sadan vuoden päästäkin]]* -albumin kappale, joka julkaistiin singlenä 23. huhtikuuta 2004. Kappaleen on säveltänyt yhtyeen kitaristi Mikko ”Pantse” Syrjä, ja sanat on tehnyt yhtyeen laulaja Martti Syrjä. Single päätti yhtyeen 11 vuoden mittaisen levytystauon, sillä uutta materiaalia oli kuultu viimeksi vuonna 1993 julkaistulla *[[Studio Etana]]* -albumilla.

”Suolaista sadetta” debytoi Suomen virallisen singlelistan kakkossijalla, jolla se myös pysyi yhteensä 11 viikkoa. Yhteensä single oli listalla 13 viikon ajan 

”Suolaista sadetta” -kappaleesta kuvattiin myös Eppu Normaalin historian ensimmäinen musiikkivideo, jonka ohjasi Petri Kyttälä. Kappale oli mukana yhtyeen 29. lokakuuta 2004 julkaistulla *[[Sadan vuoden päästäkin]]* -studioalbumilla, jonka promootiotarkoitukseen single alun perin myös julkaistiin. Kappale on mukana myös elokuvassa *[[Vares - yksityisetsivä]]*. ”Suolaista sadetta” -singleä seurasivat albumilta myös kolme muuta singlejulkaisua: ”Ei sankariainesta”, ”Sadan vuoden päästäkin” ja ”Olin vain tuuli”.

## Kokoonpano
*Martti Syrjä – laulu
*Mikko ”Pantse” Syrjä – kitara ja taustalaulu
*Juha Torvinen – kitara
*Sami Ruusukallio – bassokitara ja taustalaulu
*Aku Syrjä – rummut

## Lähteet
Luettelo kasvilahkoista

**Luettelo kasvilahkoista** fylogeneettisessä systematiikassa. Luettelossa ei ole huomioitu sukupuuttoon kuolleita kehityslinjoja eikä sukulaissuhteiltaan epävarmoja heimoja.

## [[Koppisiemeniset]]
* *[[Amborellales]]* (laji *Amborella trichopoda*)
* *[[Austrobaileyales]]*
* *[[Canellales]]*
* *[[Ceratophyllales]]*
* *[[Chloranthales]]*
* *[[Laurales]]*
* *[[Magnoliales]]*
* *[[Nymphaeales]]*
* *[[Piperales]]*

### [[Yksisirkkaiset]]
* *[[Acorales]]* (kalmojuuret)
* *[[Alismatales]]*
* *[[Arecales]]*
* *[[Asparagales]]*
* *[[Commelinales]]*
* *[[Dioscoreales]]*
* *[[Liliales]]*
* *[[Pandanales]]*
* *[[Petrosaviales]]*
* *[[Poales]]*
* *[[Zingiberales]]*

### [[Aitokaksisirkkaiset]]
* *[[Apiales]]*
* *[[Aquifoliales]]*
* *[[Asterales]]*
* *[[Berberidopsidales]]*
* *[[Brassicales]]*
* *[[Buxales]]*
* *[[Caryophyllales]]*
* *[[Celastrales]]*
* *[[Cornales]]*
* *[[Crossosomatales]]*
* *[[Cucurbitales]]*
* *[[Dilleniales]]*
* *[[Dipsacales]]*
* *[[Ericales]]*
* *[[Fabales]]*
* *[[Fagales]]*
* *[[Garryales]]*
* *[[Gentianales]]*
* *[[Geraniales]]*
* *[[Gunnerales]]*
* *[[Huerteales]]*
* *[[Lamiales]]*
* *[[Malpighiales]]*
* *[[Malvales]]*
* *[[Myrtales]]*
* *[[Oxalidales]]*
* *[[Proteales]]*
* *[[Ranunculales]]*
* *[[Rosales]]*
* *[[Santalales]]*
* *[[Sapindales]]*
* *[[Saxifragales]]*
* *[[Solanales]]*
* *[[Trochodendrales]]*
* *[[Vitales]]*
* *[[Zygophyllales]]*

### "Uudet lahkot"
Uusimmassa APG:n järjestelmässä tunnistetut koppisiemenislahkot:
* *[[Bruniales]]*
* *[[Escalloniales]]*
* *[[Paracryphiales]]*
* *[[Picramniales]]*

## [[Paljassiemeniset]]
* *[[Cupressales]]*
* *[[Cycadales]]* (käpypalmut)
* *[[Ephedrales]]* (efedrat)
* *[[Ginkgoales]]* (neidonhiuspuut)
* *[[Gnetales]]* (luumiot)
* *[[Pinales]]*
* *[[Welwitschiales]]* (laji ikilehti)

## Saniaiset
* *[[Cyatheales]]*
* *[[Equisetales]]*
* *[[Gleicheniales]]*
* *[[Sammalsaniaiskasvit|Hymenophyllales]]*
* *[[Marattiales]]*
* *[[Ophioglossales]]*
* *[[Kuningassaniaiskasvit|Osmundales]]*
* *[[Polypodiales]]*
* *[[Haarusanikkaiskasvit|Psilotales]]*
* *[[Salviniales]]*
* *[[Schizaeales]]*

## Liekomaiset
* *[[Isoëtales]]*
* *[[Lycopodiales]]*
* *[[Selaginellales]]*

## Lehtisammalet
* *[[Aulacomniales]]*
* *[[Bartramiales]]*
* *[[Bryales]]*
* *[[Hedwigiales]]*
* *[[Hookeriales]]*
* *[[Hypnales]]*
* *[[Hypnodendrales]]*
* *[[Orthotrichales]]*
* *[[Orthodontiales]]*
* *[[Pottiales]]*
* *[[Ptychomniales]]*
* *[[Rhizogoniales]]*
* *[[Sphagnales]]*
* *[[Splachnales]]*

## Maksasammalet
* *[[Blasiales]]*
* *[[Lunulariales]]*
* *[[Marchantiales]]*
* *[[Neohodgsoniales]]* (laji *[[Neohodgsonia mirabilis]]*)
* *[[Sphaerocarpales]]*

## Sarvisammalet
* *[[Anthocerotales]]*
* *[[Dendrocerotales]]*
* *[[Leiosporocerotales]]* (laji *[[Leiosporoceros dussii]]*)
* *[[Notothyladales]]*
* *[[Phymatocerotales]]*

## Näkinpartaislevät
* *[[Charales]]*

## Katso myös
* APG III -luokittelu

## Lähteet
*
Gráinne

**Gráinne** on  Irlannin Fenian-tarustossa kuningas Cormac mac Airtin tytär ja soturijoukko Fiannan jo ikääntyneen johtohahmon Finn mac Cumhaillilin kihlattu.

Hääjuhlissa Gráinne kohtaa Fiannaan kuuluvan nuorukaisen Diarmaidin ja rakastuu tähän. Gráinne lähestyy Diarmaidia, mutta tämä torjuu tytön, sillä hänet on luvattu Finnille. Gráinne langettaa kuitenkin Diarmaidin ylle maagisen valan, *geis*in, jonka mukaan nuorukaisen on vietävä hänet pois Tarasta. Diarmaidin kumppanit vakuuttavat, että geis sitoo häntä lujemmin kuin Finnille vannottu uskollisuusvala. Sen jälkeen Diarmaid ja Gráinne pakenevat yhdessä halki Irlannin ja Finn ryhtyy ajamaan heitä takaa. Nuoruuden ja rakkauden jumala Oenghus auttaa rakastavaisia muun muassa taikomalla Gráinnen toiseen paikkaan suuren vaaraan uhatessa sekä neuvomalla heitä koskaan nukkumasta kahta peräkkäistä yötä samassa paikassa.

Pakomatkallaan he saapuvat Duvnosin lumottuun metsään, jota vartioi jättiläinen Sharvan. Metsässä on puu, jonka marjat tekevät kuolemattomaksi, ja Gráinne himoitsee niitä. Hän taivuttelee Diarmaidin uhmaamaan Sharvania ja hankkimaan hänelle marjoja. Diarmaid onnistuu tappamaan jättiläisen, ja hän ja Gráinne syövät kumpikin marjoja. Sillä välin Finn on kuitenkin löytänyt heidän piilopaikkansa. Oenghus puuttuu jälleen peliin ja taikoo Gráinnen turvaan toisen kerran. Lopulta Finn armahtaa Diarmaidin, kun Oenghus on toiminut parin puolestapuhujana. Gráinne ja Diarmaid asettuvat Kerryyn ja saavat viisi lasta.

Finn janoaa kuitenkin yhä kostoa. Eräänä päivänä järjestetään villisikajahti ja Diarmaid kutsutaan mukaan metsästykseen. Todellisuudessa villisika on Diarmaidin lumottu kasvattiveli. Aikoinaan on ennustettu, että Diarmaid saisi surmansa kasvattiveljensä kautta. Finn tuntee ennustuksen ja pyrkii saattamaan Diarmaidin vaaraan. Tarinan yhdessä versiossa karju tappaa Diarmaidin, toisessa versiossa taas villisika tapetaan, mutta Diarmaid haavoittuu kuolettavasti sen torahampaasta, jonka Finn on myrkyttänyt noituudella.

Irlantilaisessa mytologiassa toistuu usein sama teema, nuorenparin ja iäkkään kilpakosijan kolmiodraama. Gráinnen, Diarmaidin ja Finnin tarina muistuttaa esimerkiksi Deirdren, Noísin ja Conchobar mac Nessan tarinaa.

## Lähteet
*Green, Miranda J. : Dictionary of Celtic Myth and Legend. Thames & Hudson 1997. 
### Viitteet
Stop!

”**Stop!**” on Jane’s Addictionin kappale, joka ilmestyi yhtyeen vuoden 1990 albumilla *[[Ritual de lo Habitual]]*. Kappale on albumin ensimmäinen ja se julkaistiin singlenä 2. elokuuta 1990, samana päivänä julkaistiin myös kappale ”Three Days”. Yhtyeen laulaja Perry Farrell ja kitaristi Dave Navarro kirjoittivat kappaleen vuonna 1986.

## Kappale
Kappale kertoo ympäristön tuhoutumisesta, ilmastonmuutoksesta ja sen aiheuttamista tulvista.

## Singlen kappaleet
**CD, kasetti, 12″ vinyyli** (Three Days/Stop!)
#Stop!
#Three Days
#I Would For You (demo)

**Stop! Promo**
#Stop! (ilman introa)
#Stop! (intron kanssa)

## Listasijoitukset

## Lähteet
Darren Criss

**Darren Everett Criss** (5. helmikuuta 1987 San Francisco, Kalifornia, Yhdysvallat) on yhdysvaltalainen näyttelijä, laulaja ja lauluntekijä. Hänet tunnetaan muun muassa Blaine Andersonin roolistaan musikaalitelevisiosarjassa *[[Glee]]* (2010–2015).

Criss näytteli salamurhaaja Andrew Cunanania rikossarjassa *[[The Assassination Of Gianni Versace: American Crime Story]]* (2018), josta hänet palkittiin parhaan miespääosan Primetime Emmyllä, Golden Globella ja SAG-palkinnolla.

## Ura
Darren Criss syntyi San Franciscossa. Hän muutti 1-vuotiaana perheensä kanssa Havaijille. Perhe palasi San Franciscoon vuonna 1992. Criss esiintyi 10-vuotiaana 42nd Street Moon -teatterin näytelmässä *Fanny*. Hän näytteli myös useissa muissa saman teatterin näytelmissä. Hän alkoi opiskella näyttelemistä Michiganin yliopistossa vuonna 2006. Criss suoritti kandidaattitutkinnon vuonna 2009. Criss on opiskellut myös musiikkia ja hän on soittanut viulua 5-vuotiaasta asti. 

Criss on esiintynyt mm. näytelmissä *Ylpeys ja ennakkoluulo*, *The Last Days of Judas Iscariot* ja *Kunnian miehiä*. Opiskeluaikanaan hän oli mukana perustamassa teatteriryhmää Team StarKid. Ryhmä on tehnyt mm. Harry Potteria parodioivan musikaalin *A Very Potter Musical*, jossa Criss esiintyi pääosassa.

Televisiossa Criss on näytellyt musikaalisarjassa *[[Glee]]* Blaine Andersonia, homoseksuaalista lukiolaista. Hahmon ensiesiintyminen Gleessä oli jaksossa *Never been kissed*. Criss on näytellyt Gleessä vuodesta 2010 alkaen. Hän on vieraillut televisiosarjoissa *Eastwick*, *[[Todistettavasti syyllinen]]* ja *Archer*. Hän esiintyi Katy Perryn musiikkivideolla *Last Friday Night (T.G.I.F.)*.

Criss sai ensimmäisen Broadway-roolinsa Daniel Radcliffen sijaisnäyttelijänä näytelmässä *How to Succeed in Business Without Really Trying*. Hän esiintyi näytelmässä tammikuussa 2012. 

Criss on työskennellyt myös muusikkona. Hän julkaisi omakustanne-EP:n *Human* vuonna 2010. Hänellä on levytyssopimus Sony Music Entertainmentin kanssa. Criss on laulanut *Glee*n ja Team StarKidin tuotantojen soundtrackeillä. Hänen Gleessä laulamansa cover Katy Perryn kappaleesta *[[Teenage Dream (Katy Perryn kappale)|Teenage Dream]]* nousi Billboardin latauslistan ykköseksi.

## Yksityiselämä
Criss kihlautui Mia Swierin kanssa tammikuussa 2018 seurusteltuaan hänen kanssaan 7,5 vuotta.

## Filmografia

### Elokuvat

### Televisiosarjat

## Teatterirooleja

## Diskografia
### EP:t
* *Human* (2010)
**Homework* (2017)
* *Masquerade* (2021)

### Soundtrackit
**Team StarKid**
* *A Very Potter Musical* (2009)
* *Me and My Dick (A New Musical)* (2010)
* *A Very StarKid Album* (2010)
* *A Very Potter Sequel* (2010)
* *Starship* (2011)

**Glee**
* *Glee: The Music, The Christmas Album* (2010)
* *Glee: The Music, Volume 4* (2010)
* *Glee: The Music, Volume 5* (2011)
* *Glee: The Music Presents the Warblers* (2011)
* *Glee: The Music, Volume 6* (2011)
* *Glee: The 3D Concert Movie* (2011)

## Lähteet

## Aiheesta muualla

* Darren Crissin kotisivut 
* 
* Darren Criss Internet Broadway Databasessa
* 
* Fox - Glee Cast - Darren Criss
Kaukola (Käkisalmen piiri)

**Kaukola** eli **Sevastjanovo** () on maalaiskunta ja sen keskustaajama Karjalankannaksella Leningradin alueen Käkisalmen piirissä Luoteis-Venäjällä. Nykyinen Kaukolan kunta sijaitsee pääosin samalla alueella kuin Suomen Kaukolan maalaiskunta ennen sotia, Laatokan länsipuolella Käkisalmesta luoteeseen.  Suomen Kaukolaan sisältynyt Kaarlahti kuitenkin muodostaa nykyisin oman kaupunkikuntansa (Kuznetšnoje), joka jää nykyisen Kaukolan sisään. Nykykunta ulottuu myös entisen Käkisalmen maalaiskunnan, Räisälän ja Hiitolan alueille. Kunta rajoittuu pohjoisessa Karjalan tasavaltaan.

Kunnan pinta-ala on 375 neliökilometriä ja asukasluku vuonna 2010 oli 800.

Kaukolassa on nykyisin yhdeksän maaseututaajamaa:

* **[[Sevastjanovo]]** (Севастьяново) - Kaukola (hallintokeskus)
* Berjozovo (Берёзово) - Lipola
* Bogatyri (Богатыри)  - Koverila
* Granitnoje (Гранитное) - Kapeasalmi
* Jarovoje (Яровое) - Rokosina
* Prototšnoje (Проточное) - Järvenpää
* Stepanjanskoje (Степанянское) - (Kaukolan kk/Liinamaa) 
* Šušino (Шушино) - Hautapelto
* Zavetnoje (Заветное) - Siirlahti
## Lähteet

* Муниципальное образование Севастьяновское сельское поселение Kunnan sivut. 
* *Venäjän federaation paikannimiä*. Kotimaisten kielten tutkimuskeskus, 2006.
Rafael Leonardo Callejas

**Rafael Leonardo Callejas Romero** (14. marraskuuta 1943 – 4. huhtikuuta 2020) oli hondurasilainen poliitikko, joka edustaa Hondurasin kansallispuoluetta (PNH). Hän toimi maansa presidenttinä vuosina 1990–1994.

Callejasin hallinnon loppupuolella valtion velka kasvoi rajusti. Elinkustannusten nousu ja korruptio saivat kansan äänestämään muutoksen puolesta, ja seuraavaksi presidentiksi valittiin liberaalien Carlos Roberto Reina.

## Lähteet
José Azcona del Hoyo

**José Simón Azcona del Hoyo** (26. tammikuuta 1927 – 24. lokakuuta 2005) oli hondurasilainen poliitikko, joka edusti Hondurasin liberaalipuoluetta (PLH). Hän toimi maansa presidenttinä vuosina 1986–1990.

## Lähteet
Roberto Suazo Córdova

**Roberto Suazo Córdova** (17. maaliskuuta 1927 – 22. joulukuuta 2018) oli hondurasilainen poliitikko, joka edusti Hondurasin liberaalipuoluetta (, PLH). Hän toimi maansa presidenttinä vuosina 1982–1986.

Roberto Suazo Córdova johti maan ensimmäistä siviilihallitusta yli sataan vuoteen, mutta hänenkin valtakaudellaan asevoimien ylipäällikkö kenraali Gustavo Alvarez käytti huomattavaa valtaa.

## Lähteet
Julien Kapek

**Julien Kapek** (s. 12. tammikuuta 1979) on ranskalainen kolmiloikkaaja.

Kapek oli seitsemäs Münchenin EM-kilpailuissa 2002 tuloksella 16,66 metriä, mutta karsiutui loppukilpailusta Pariisin MM-kilpailuissa 2003. Vuonna 2004 hän oli kahdeksas Budapestin sisäratojen MM-kilpailuissa tuloksella 16,50 metriä ja kymmenes Ateenan olympialaisissa tuloksella 16,81 metriä. Göteborgin EM-kilpailuissa 2006 Kapek karsiutui, kuten kävi myös Osakan MM-kilpailuissa 2007. Hän oli dopingrikkomuksen takia vuoden kilpailukiellossa 4. toukokuuta 2010 – 3. toukokuuta 2011.

Kapekin ennätys on 17,38 metriä, jonka hän hyppäsi Tomblainessa 21. heinäkuuta 2006. Sisäradoilla hän on hypännyt 16,96 metriä Aubièressä 21. helmikuuta 2004. Pituus- ja korkeushypyssä hänen ennätyksensä ovat 752 ja 209 senttimetriä, jotka hän saavutti Los Angelesissa 17. ja 18. toukokuuta 2003.

## Lähteet
*
*
Colomba Fofana

**Colomba Fofana** (s. 11. huhtikuuta 1977 Courbevoie) on ranskalainen kolmiloikkaaja.

Fofana karsiutui loppukilpailusta Budapestin EM-kilpailuissa 1998, mutta voitti hopeaa alle 23-vuotiaiden EM-kilpailuissa 1999 tuloksella 16,57 metriä. Vuoden 2000 Gentin sisäratojen EM-kilpailuissa ja Sydneyn olympialaisissa hän karsiutui, kuten kävi myös Moskovan sisäratojen MM-kilpailuissa 2006, Pekingin olympialaisissa 2008 ja Dohan sisäratojen MM-kilpailuissa 2010.

Fofanan ennätys on 17,34 metriä, jonka hän hyppäsi Forbachissa 25. toukokuuta 2008. Sisäradoilla hän on hypännyt 17,16 metriä Pariisissa 28. helmikuuta 2010.

## Lähteet
*
*
Sambian presidentinvaalit 2011

**[[Sambia]]ssa** järjestettiin **presidentinvaalit** 20. syyskuuta 2011. 23. syyskuuta korkeimman oikeuden presidentti Ernest Sakala tiedotti, että Michael Sata voitti vaalit kukistaen valtaapitävän Rupiah Bandan. Sata aloitti virkakautensa samana päivänä.

## Presidenttiehdokkaat
Istuva presidentti Rupiah Banda Movement for Multi-Party Democracy -puolueesta valittiin ensimmäiselle kokonaiselle presidenttikaudelleen lokakuussa 2008. Sitä ennen hän oli toiminut sijaispresidenttinä maan entisen presidentin Levy Mwanawasan kuollessa elokuussa 2008.

Michael Sata oli Patriotic Front -puolueen ehdokas ja Hakainde Hichilema oli United Party for National Development -puolueen ehdokas.

## Lähteet
Ophioglossales

**Ophioglossales** on itiökasvilahko saniaisten Psilotopsida-luokassa. Siihen sisältyy Smithin luokittelussa (2006) yksi heimo: käärmeenkielikasvit (Ophioglossaceae). Tästä on joissain luokitteluissa erotettu Botrychiaceae omaksi heimokseen. Lahkossa on melko alkeellisia saniaisia, jotka erään käsityksen mukaan ovat kehittyneemmille saniaisille (luokka Polypodiopsida) etäisempää sukua kuin kortteet (luokka Equisetopsida, *Equisetum*).

Pohjois-Euroopassa kasvaa kymmenen lahkon lajia, niistä Suomessa kahdeksan. Nämä lajit ovat pieniä ja niille tunnusomaista on yksi lehti, joka on jakaantunut yhteyttäväksi lehdeksi ja erilliseksi itiöpesäkkeistöksi.

## Heimot
* käärmeenkielikasvit (Ophioglossaceae, sisältää heimon Botrychiaceae)

### Sukuja
* niittynoidanlukot eli noidanlukot (*Botrychium*)
* isonoidanlukot (*Botrypus*)
* *[[Cheiroglossa]]*
* *[[Helminthostachys]]*
* *[[Mankyua]]*
* käärmeenkielet (*Ophioglossum*)
* nahkanoidanlukot (*Sceptridium*)

## Lähteet
Huurre Group

**Huurre Group** oli suomalainen kylmälaitteiden valmistaja. Huurteella oli tehdas Ylöjärvellä ja pääkonttori Vantaalla. Caverion Oyj osti Huurre Group Oy:n kylmäteknisten ratkaisujen liiketoiminnan yhtiön saatua vaaditun hyväksynnän Ruotsin kilpailuviranomaiselta 13.11.2019. Caverion tiedotti 29.10.2019 Huurre Group Oy:n kanssa tekemästään sopimuksesta.

## Historiaa
Huurteen perusti vuorineuvos Paavo V. Suominen yhden miehen yritykseksi vuonna 1946, kun Elinkeinotoiminnan säännöstelytoimikunta antoi hänelle luvan perustaa jäähdytyslaitteiden huoltoliike Tampereelle, ensimmäisenä Helsingin ulkopuolelle. Yritys aloitti Suomisen perheen kylpyhuoneessa. Pian yhtiö valmisti huippumoderneja irtomaidon myyntipöytiä ja lihatuotteiden kylmälasikoita ruokakauppoihin. Vientitoiminta alkoi jo 1950-luvun lopulla Neuvostoliittoon ja Ruotsiin.

Vuonna 1961 käynnistyi tehdas Ylöjärvellä. Kaupan ja teollisuuden kylmätilojen ohella tuotevalikoimaan tulivat mukaan 1970-luvun lopulla kotikylmiöt. Huurre kansainvälistyi ja laajensi kokonaisiin projektitoimituksiin rakentaen eri puolille maailmaa muun muassa teurastamoja, siipikarjan käsittelylaitoksia ja kalanjalostamoja.

Huurre Clean Room Oy syntyi puhdastilojen suunnittelua ja rakentamista varten.

Vuonna 2019 Caverion osti Huurre Groupin kylmäteknisten ratkaisujen liiketoiminnan. 
Samana vuonna Festivo Finland Oy osti Huurteen omistaman Porkka Finland Oy:n. Tätä yhtiöryhmittymää kutsutaan Festivo-Porkka Groupiksi. Porkka Finland Oy valmistaa kylmäkalusteita Ylöjärvellä ja Kemijärvellä. Festivo-Porkka Group Suomen Kotikylmiön Oy:n tehdas sijaitsee Hollolassa, jossa sijaitsee myös Porkan myynti- ja tuotekehitysosastot.

## Lähteet

## Aiheesta muualla
*Kyllikki Helenius: *Suomalaisen kylmäteollisuuden uranuurtaja, vuorineuvos Paavo V. Suominen.* 1986. 
*P. V. Suominen: *Huurteen ryöstö: karu kertomus siitä, kuinka pankki kaappasi haltuunsa menestyneen yrittäjän elämäntyön, maailman toiseksi suurimman kylmäalan high-tech-yrityksen, Huurre Oy:n.* Omakustanne, Tampere 2000. 
*Caverion yritysuutinen: https://www.caverion.fi/media/tiedotteet/2019/caverion-saattaa-paatokseen-huurre-group-oyn-kylmateknisten-ratkaisujen-liiketoiminnan-hankinnan/
*Porkka yritysuutinen: https://porkka.fi/huurre-group-oy-myy-porkka-finland-oyn-tytaryhtioineen/
Policarpo Paz García

**Policarpo Paz García** (1932–2000) oli hondurasilainen sotilasjohtaja. Hän toimi maansa johdossa vuosina 1978–1982.

Vuosina 1978–1980 hän oli maansa viimeinen sotilasjohtaja, jonka kaudella perustuslakia säätävä kansalliskokous kirjoitti maalle uuden perustuslain. Vuosina 1980–1982 hän johti siirtymäkauden hallitusta, ennen kuin luovutti vallan ensimmäiselle siviilihallitukselle lähes 20 vuoteen.

## Lähteet
Edvin Ingberg

**Edvin Viktor Ingberg** (12. toukokuuta 1884 Helsinki – 25. toukokuuta 1961 Helsinki) oli suomalainen näyttelijä. Hän työskenteli teatterinäyttelijänä erityisesti Svenska Teaternissa Helsingissä, ja hänellä oli lisäksi useita elokuvarooleja.

Ingberg aloitti uransa vuonna 1902 Folkteaternissa, näytteli vuosina 1905–1913 Turun ruotsalaisessa teatterissa ja vuodesta 1913 alkaen Helsingin Svenska teaternissa.

Ingbergille myönnettiin Pro Finlandia -mitali vuonna 1954.
__NOTOC__
## Elokuvaroolit
* *[[Kun onni pettää]]* (Konrad Tallroth, 1913), Paul
* *[[Venusta etsimässä eli erään nuoren miehen ihmeelliset seikkailut]]* (Konrad Tallroth, 1919), pankkiiri
* *Herrat ovat herkkäuskoisia* (Helmer Adler, 1939), yliopiston lähetystön puheenjohtaja
* *Biljett till äventyret* / *Botte i farten* (Gösta Rodin, 1945), poliisikomisario
* *[[Viikon tyttö]]* (Valentin Vaala, 1946), valokuvaaja Jysä

## Lähteet
* 
* Svensk Filmdatabas
* Hirn, Sven: *Operett i Finland 1860–1918*. Helsingfors: Svenska Litteratursallskapet i Finland 1992. 

### Viitteet

## Aiheesta muualla
*
Viktor Jastrebov

**Viktor Jastrebov** (, s. 13. tammikuuta 1982) on ukrainalainen kolmiloikkaaja.

Jastrebov voitti pronssia alle 18-vuotiaiden MM-kilpailuissa 1999 tuloksella 15,74 metriä, karsiutui loppukilpailusta alle 20-vuotiaiden MM-kilpailuissa 2000 ja voitti jälleen pronssia alle 20-vuotiaiden EM-kilpailuissa 2001 tuloksella 16,43 metriä. Hän karsiutui Ateenan olympialaisissa 2004, mutta sijoittui yhdeksänneksi Helsingin MM-kilpailuissa 2005 tuloksella 16,90 metriä. Vuonna 2006 Jastrebov karsiutui Moskovan sisäratojen MM-kilpailuissa, mutta oli seitsemäs Göteborgin EM-kilpailuissa tuloksella 16,94 metriä. Osakan MM-kilpailuissa 2007 ja Pekingin olympialaisissa 2008 hän karsiutui.

Jastrebov voitti hopeaa Torinon sisäratojen EM-kilpailuissa 2009 tuloksella 17,25 metriä, mutta Berliinin MM-kilpailuissa 2009 ja Dohan sisäratojen MM-kilpailuissa 2010 hän karsiutui.

Jastrebovin ennätys on 17,32 metriä, jonka hän hyppäsi Kiovassa 13. kesäkuuta 2004. Sisäradoilla hän on hypännyt 17,25 metriä Torinossa 7. maaliskuuta 2009.

## Lähteet
*
*
Mikayla Mendez

**Mikayla Mendez** (s. 29. elokuuta 1980 Burbank, Kalifornia, Yhdysvallat) on yhdysvaltalainen pornonäyttelijä. Hän aloitti aikuisviihdealalla 23 vuoden iässä vuonna 2003 ja on siitä asti esiintynyt yli 120 elokuvassa. Hänessä on meksikolaista sukujuurta.

Mendez tunnettiin alalla yksinkertaisesti nimellä **Mikayla**, kunnes vuonna 2008 hän solmi sopimuksen Wicked Picturesin kanssa ollen yhtiön ensimmäinen latinalaisesiintyjä.

Hän lähti pornoalalta vuonna 2009 henkilökohtaisiin syihin vedoten. Hän on toiminut myös *[[Penthouse]]n* mallina.

## Palkinnot
*2010 AVN Award – Paras ryhmäseksikohtaus – *2040*

## Lähteet

## Aiheesta muualla
* Viralliset kotisivut 
* 
* Mikayla Mendez Internet Adult Film Databasessa 
* Mikayla Mendez Adult Film Databasessa
Katie Rox

**Katie Biever** (taiteilijanimeltään **Katie Rox**) on kanadalainen laulaja-lauluntekijä, joka on kotoisin Airdriesta, Albertasta. Nykyisin hän asuu Vancouverissa.

Katie on aikaisemmin toiminut taustalaulajana Mandy Moorelle. Hän myös laulaa suurimman osan Songs From Instant Star 2 (Alexz Johnson, julkaistu huhtikuussa 2006) -levyn taustalauluista. 

## Jakalope
Hän oli Jakalopen alkuperäinen laulaja. Dave "Rave" Ogilvie pyysi Katieta liittymään yhtyeeseen, kun he tapasivat The Warehouse Studiolla (Bryan Adamsin omistama levytysstudio), jossa Katie työskenteli vastaanotossa. Hänet palkattiin yhtyeen laulajaksi – kuin myös sanoitusten ja sävelmien tekijäksi ensimmäisille kahdelle albumille – vain laulettuaan yhden laulun. 

Hänet tunnetaan myös ** -televisiosarjan neljännen ja viidennen tuotantokauden tunnuslaulun laulajana.

Katie lähti yhtyeestä alkuvuonna 2007.

## Katie Rox
Vuonna 2007 Katie lähti Jakalopesta jatkaakseen omia musiikillisia kiinnostuksiaan. Hän kuvailee kokemuksiaan Jakalopen kanssa aikana, jolloin hän "kasvoi lauluntekijänä, esiintyjänä, artistina ja hän oppi paljon hyödyllisiä asioita". Siitä huolimatta hänestä tuntui, että hänen oli aika seurata sydäntään ja palata juurillensa.

Hän on aloittanut uuden projektin nimellä Katie Rox. Hänen albuminsa *High Standars* julkaistiin 15. tammikuuta 2008. Se oli hänen uuden uransa alku. Hän julkaisi toisen albuminsa *Searchlight* vuonna 2009. Hänen kolmas albuminsa *Pony Up* julkaistiin vuonna 2011.

## Sébastien & Katie
Katie ryhtyi yhteistyöhön Simple Plan -yhtyeen Sébastien Lefebvren kanssa, jonka kanssa hän teki kolmen laulun EP:n nimeltä "Christmas Etc". He kirjoittivat ja nauhoittivat laulut Sébastienin ollessa Montrealissa ja Katien ollessa Vancouverissa. Tapahtumat kuvattiin, ja niistä tehtiin web-sarja nimeltään "Write Here, Write There". Kyseiset jaksot voi nähdä heidän YouTube-sivustollaan.
Karl Taillepierre

**Karl Taillepierre** (s. 13. elokuuta 1976) on ranskalainen kolmiloikkaaja.

Taillepierre karsiutui loppukilpailusta Edmontonin MM-kilpailuissa 2001, mutta oli kahdeksas Wienin sisäratojen EM-kilpailuissa 2002 tuloksella 16,46 metriä. Hän karsiutui jälleen Ateenan olympialaisissa 2004, mutta sijoittui seuraavan vuoden Helsingin MM-kilpailuissa viidenneksi tuloksella 17,27 metriä. Vuoden 2006 Moskovan sisäratojen MM-kilpailuissa ja Göteborgin EM-kilpailuissa Taillepierre karsiutui, kuten kävi myös Birminghamin sisäratojen EM-kilpailuissa 2007. Kaksi vuotta myöhemmin hän oli neljäs Torinon sisäratojen EM-kilpailuissa tuloksella 17,12 metriä. Pariisin sisäratojen EM-kilpailuissa 2011 Taillepierre karsiutui.

Taillepierren ennätys on 17,45 metriä, jonka hän hyppäsi Angersissa 16. heinäkuuta 2005. Sisäradoilla hän on hypännyt 17,12 metriä Torinossa 7. maaliskuuta 2009. Pituushypyssä hänen ennätyksensä ovat vastaavasti 779 ja 780 senttimetriä, jotka hän saavutti Strasbourgissa 23. kesäkuuta 2005 ja Aubièressä 18. helmikuuta 2006.

## Lähteet
*
*
Igor Spasovhodski

**Igor Spasovhodski** (, s. 1. elokuuta 1979) on venäläinen kolmiloikkaaja.

Spasovhodski karsiutui loppukilpailusta vuoden 2000 Gentin sisäratojen EM-kilpailuissa ja Sydneyn olympialaisissa. Seuraavana vuonna hän voitti hopeaa alle 23-vuotiaiden EM-kilpailuissa tuloksella 17,08 metriä ja pronssia Edmontonin MM-kilpailuissa tuloksella 17,44 metriä. Spasovhodski oli seitsemäs Wienin sisäratojen EM-kilpailuissa 2002 tuloksella 16,52 metriä, mutta karsiutui saman vuoden Münchenin EM-kilpailuissa ja seuraavan vuoden Pariisin MM-kilpailuissa.

Spasovhodski voitti kultaa Madridin sisäratojen EM-kilpailuissa 2005 tuloksella 17,20 metriä, mutta karsiutui saman vuoden Helsingin MM-kilpailuissa. Seuraavana vuonna hän sijoittui viidenneksi Moskovan sisäratojen MM-kilpailuissa tuloksella 17,25 metriä.

Spasovhodski oli yhdeksäs Pekingin olympialaisissa 2008 tuloksella 16,79 metriä. Seuraavana vuonna hän voitti pronssia Torinon sisäratojen EM-kilpailuissa tuloksella 17,15 metriä ja sijoittui seitsemänneksi Berliinin MM-kilpailuissa tuloksella 16,91 metriä. Dohan sisäratojen MM-kilpailuissa 2010 Spasovhodski oli kahdeksas tuloksella 16,42 metriä.

Spasovhodskin ennätys on 17,44 metriä, jonka hän hyppäsi Edmontonissa 6. elokuuta 2001. Sisäradoilla hän on hypännyt 17,31 metriä Moskovassa 11. maaliskuuta 2006.

## Lähteet
*
*
Juan Alberto Melgar

**Juan Alberto Melgar Castro** (1930−1987) oli hondurasilainen kenraali. Hän toimi maansa johdossa vuosina 1975−1978.
Kenraali Melgar Castro kaappasi vallan maata 12 vuotta hallineelta Arellanolta vuonna 1975.
Hänen valtakautensa päättyi skandaaliin, jossa useita korkeita sotilasjohtajia oli sekaantuneina murhiin ja huumekauppaan.

## Lähteet

## Aiheesta muualla
*Biografia
Aleksandr Petrenko

**Aleksandr Petrenko** (, s. 8. helmikuuta 1983 Kaliningrad) on venäläinen kolmiloikkaaja.

Petrenko sijoittui vuonna 2002 neljänneksi alle 20-vuotiaiden MM-kilpailuissa tuloksella 16,22 metriä ja voitti vuonna 2005 pronssia Madridin sisäratojen EM-kilpailuissa tuloksella 16,98 metriä ja hopeaa alle 23-vuotiaiden EM-kilpailuissa tuloksella 17,03 metriä. Seuraavana vuonna hän sijoittui 11:nneksi Göteborgin EM-kilpailuissa tuloksella 16,60 metriä. Vuonna 2007 Petrenko oli kuudes Birminghamin sisäratojen EM-kilpailuissa tuloksella 16,96 metriä ja kymmenes Osakan MM-kilpailuissa tuloksella 16,66 metriä. Pekingin olympialaisissa 2008 hän karsiutui.

Petrenkon ennätys on 17,43 metriä, jonka hän hyppäsi Kazanissa 20. heinäkuuta 2008. Sisäradoilla hän on hypännyt 17,13 metriä Volgogradissa 10. helmikuuta 2007.

## Lähteet
*
*
Luettelo KHL:ään varatuista ruotsalaisista

**Luettelo KHL:ään varatuista ruotsalaisista** sisältää kaikki KHL-joukkueiden varaamat ruotsalaiset jääkiekkoilijat.
Luettelon tilastot koostuvat kaikista pelaajan KHL:ssä pelaamista otteluista, eivät siis vain pelaajan varanneessa joukkueessa pelatuista.

## Varatut pelaajat

## Varattujen pelaajien määrä
### Vuosittain
* 2009: 11
* 2010: 19
* 2011: 16
* 2012: 11
* 2013: 10
* 2014: 6
* 2015: 16
* 2016: 17

* Yhteensä: 106

### Joukkuettain
# 11: SKA Pietari (Jacob Josefson, Sebastian Eriksson, Martin Lundberg, Markus Johansson, Jonas Brodin, Elias Lindholm, Pontus Åberg, Calle Andersson, André Burakovsky, Jonathan Nielsen ja Andreas Englund)
# 10: Salavat Julajev Ufa (Ludvig Rensfeldt, Sebastian Wännström, Mattias Ekholm, Tim Eriksson, Gabriel Landeskog, Oscar Klefbom, Joachim Nermark, Jonathan Johansson, Rasmus Bengtsson ja Dmytro Timashov)
# 7: Lokomotiv Jaroslavl (Magnus Pääjärvi-Svensson, Erik Karlsson, Adam Larsson, Mika Zibanejad, Jacob Forsbacka-Karlsson, Oskar Lindblom ja Anton Karlsson)
# 6: Avangard Omsk (Adam Pettersson, Mattias Bäckman, Pathrik Westerholm, Sebastian Collberg, William Nylander Altelius ja Filip Karlsson)
# 4: Sibir Novosibirsk (Simon Hjalmarsson, Kristoffer Berglund, Filip Forsberg ja Rickard Rakell)
# 4: Metallurg Magnitogorsk (Oliver Ekman-Larsson, Simon Bertilsson, Patrik Nemeth ja Wilhelm Westlund)
# 4: Atlant (Mattias Tedenby, Jhonas Enroth, David Rundblad ja Emil Johansson)
# 4: Severstal Tšerepovets (Calle Järnkrok, Ludwig Byström, Fredrik Claesson ja Gustaf Franzén)
# 3: Spartak Moskova (Victor Hedman, Anton Lander ja Oscar Lindberg)
# 3: Metallurg Novokuznetsk (Johan Larsson, John Westin ja Max Friberg)
# 2: TsSKA Moskova (Jakob Silfverberg ja Adam Almqvist
# 2: Dinamo Minsk (Anders Nilsson ja Petter Granberg)
# 1: HK Budivelnik (Johan Sundström)
# 1: Jugra Hanty-Mansijsk (Fredrik Pettersson)
# 1: Dinamo Riika (Viktor Rask)
# 1: Donbass Donetsk (Hampus Lindholm)
# 1: Amur Habarovsk (Johan Gustafsson)
# 1: Lev Praha (Rasmus Andersson)

## Katso myös
*
Taxi 2

**Taxi 2** on Gérard Krawczykin ohjaama ranskalainen elokuva vuodelta 2000, elokuvan pääosassa on Samy Naceri. 

## Rooleissa

## Aiheesta muualla
* 
*
Nisse Karlo

**Nisse Karlo** (oik. Nils Paul Karlsson, 6. toukokuuta 1893 Tampere – 9. huhtikuuta 1965) oli suomalainen näyttelijä ja teatterinjohtaja.

Näyttelijänuransa aikana Karlo näytteli teatterin ohella useissa suomalaisissa pitkissä elokuvissa. Hänellä oli rooli ainakin Teuvo Puron elokuvassa *[[Noidan kirot]]* (1927) sekä Kalle Kaarnan elokuvissa *[[Miekan terällä]]* (1928) ja *[[Rakuuna Kalle Kollola]]* (1939).

Vuonna 1943 Karlo valittiin aiemmin Jyväskylän Työväen Näyttämön nimellä toimineen Jyväskylän Työväen Teatterin johtajaksi. Karlon johtajakaudella saavutettiin yksi suomalaisen teatterielämän merkkipaaluista, kun Anton Tšehovin Lokki sai suomenkielisen kantaesityksensä joulukuussa 1945. Karlo oli myös merkittävä taustavaikuttaja vuonna 1945 toimintansa aloittaneen Jyväskylän Taiteilijaseuran perustamishankkeessa yhdessä Reima Nousiaisen ja Antti Pänkäläisen kanssa.

## Lähteet
*
*Keskisuomalainen teatteri: Työväen Näyttämö syntyy 
*Sixty files – Jyväskylän taiteilijaseuran historiaa 

## Aiheesta muualla
*
Robert Foliot

**Robert Foliot** (k. 1186) oli Herefordin piispa. Hän oli sukua Herefordin ja Lontoon piispa Gilbert Foliotille ja Robert de Chesneylle.

Foliot mainitaan ensimmäisen kerran Lincolnin tuomiokirkon kaniikkina vuonna 1147, Oxfordin arkkidiakonina 1. lokakuuta 1151 alkaen , minkä jälkeen hän toimi Herefordin kaniikkina huhtikuusta 1173 lokakuuhun 1174. Hänet valittiin piispaksi vuoden 1173 pääsiäisenä ja arkkipiispa Richard Doverilainen vihki hänet virkaan 6. lokakuuta 1174. Hän osallistui 3. Lateraanikonsiiliin vuonna 1179.

Foliot kuoli 9. toukokuuta 1186 ja hänet haudattiin Herefordin tuomiokirkkoon. Hänen kirjeitään on tallessa Bodleian Libraryssa.

## Lähteet
Kruunun jalokivet

**Kruunun jalokivet: Vallisaari ja Kuninkaansaari** on kuva- ja tietoteos, joka kertoo Helsingin edustan linnoitussaarten Vallisaaren ja Kuninkaansaaren historiasta Ruotsin vallan ajalta nykypäivään saakka. Tekstin on kirjoittanut Vallisaaressakin työskennellyt rannikko- ja meripuolustuksen historiaan perehtynyt sotatieteiden tohtori, tietokirjailija Ove Enqvist. Saaren nykyisyydestä kertovat kuvat ovat valokuvataiteilija Taneli Eskolan. Lisäksi teoksessa on historiallisia kuvia, piirroksia ja karttoja. 

Teoksessa on seitsemän artikkelia, joista ensimmäinen käsittelee yleisemmin Helsingin rannikkopuolustuksen kehitystä ja näiden saarten asemaa siinä. Sen jälkeen artikkeleissa käydään kronologisesti läpi saarten historia arkistokuvineen ja karttoineen. Artikkeleiden välissä on jaksot Taneli Eskolan kuvia saarilta.

Eskolan kuvista ja historiallisista kuvista oli näyttely loppukesällä 2011 Cygnaeuksen galleriassa.

## Lähteet

## Aiheesta muualla
* ''Kruunun jalokivet'' Moreeni-kustannuksen sivulla.
Tarmo Nuotio

**Tarmo Nuotio** (6. elokuuta 1916 Loimaa – 9. huhtikuuta 2009 Kirkkonummi) oli suomalainen pappi ja kuoronjohtaja. Hän oli arvoltaan rovasti.

Nuotio vihittiin papiksi vuonna 1941, ja hän aloitti uransa sotilaspappina. 1950-luvulla työskennellessään Keski-Helsingin seurakunnassa hän oli mukana perustamassa Cantores Minores -kuoroa, jonka ensimmäisenä johtajana hän toimi vuosina 1952–1954. Hän jatkoi toimimista kuoron toiminnanjohtajana vielä 1960-luvulle. Nuotiosta tuli vuonna 1965 Etelä-Espoon seurakunnan kirkkoherra. Hän toimi tässä tehtävässä, kunnes seurakunta vuonna 1975 jaettiin kahtia ja syntyivät Espoonlahden ja Olarin seurakunnat. Nuotio toimi seurakunnan jakamisen jälkeen Olarin kirkkoherrana, kunnes jäi eläkkeelle vuonna 1979.

Uransa aikana Nuotio myös esimerkiksi johti NMKY:n sekakuoroa ja opetti Sibelius-Akatemiassa sekä Helsingin yliopistossa. Hänellä oli radiosähköttäjän tutkinto 1940-luvulta, ja hän toimikin radistien sijaisena rahtilaivoilla. Hän oli Suomen Radiosähköttäjäliiton puheenjohtajana 1954–1969 ja pääsi myöhemmin sen kunniapuheenjohtajaksi.

Päästyään eläkkeelle Nuotio asettui Saloon. Vaimonsa Elvin kuoltua hän meni vuonna 1994 uusiin naimisiin Hanna Kinnusen kanssa. Pariskunta muutti Kirkkonummelle, jossa Nuotio kuoli 92-vuotiaana pitkään sairastettuaan.

## Lähteet
* Rovasti Tarmo Nuotio in memoriam Espoolaiset.fi
* Tarmo Nuotio. Muistokirjoitus Helsingin Sanomat
Nuotio (täsmennyssivu)

**Nuotio** on:

* Nuotio, avonainen tulisija

## Sukunimenä
Nuotio on myös suomalainen sukunimi, joka on ollut muun muassa seuraavilla henkilöillä:

* Aino-Kaisa Nuotio, maisema-arkkitehti
* Arto Nuotio (s. 1952), laulaja
* Auvo Nuotio (1917–1985), laulaja, kuoronjohtaja, näyttelijä
* Birgit Nuotio (1911–1988), elokuvanäyttelijä
* Eppu Nuotio (s. 1962), näyttelijä, kirjailija
* Kimmo Nuotio (s. 1959), rikosoikeuden professori
* Kurt Nuotio (s. 1939), teatteriohjaaja
* Maija Nuotio (1935–2019), kuvanveistäjä
* Paavo Nuotio (1899–1969), Mannerheim-ristin ritari
* Paavo Nuotio (1901–1968), mäkihyppääjä, yhdistetyn urheilija ja pesäpalloilija
* Pekka Nuotio (1929–1989), tenori
* Pete Nuotio (s. 1961), muusikko
* Pirjo Nuotio (s. 1952), uutisankkuri
* Puoskari, oik. Oskari Nuotio, muusikko
* Tarmo Nuotio (1916–2009), rovasti, kuoronjohtaja
* Tauno Nuotio, suomentaja
* Toivo Nuotio (1888–1962), Salon yhteiskoulun ja yhteislyseon rehtori
* Vesa Nuotio (s. 1941), muusikko, juontaja, televisio-ohjaaja
* Virve Nuotio (s. 1975), laulaja
Sekou Oliseh

**Sekou Jabateh Oliseh** eli **Sekou Oliseh** (s. 5. kesäkuuta 1990 Monrovia) on liberialainen jalkapalloilija, pelipaikaltaan hyökkääjä ja keskikenttä pelaaja. Hän edustaa Venäjän pääsarjassa pelaavaa Moskovan TsSKA:n joukkuetta.
Ramón Villeda Morales

**Ramón Villeda Morales** (1909–1971) oli hondurasilainen poliitikko, joka edusti Hondurasin liberaalipuoluetta (, PLH). Hän toimi maansa presidenttinä vuosina 1957–1963.

## Lähteet
Ponteva

**Ponteva** on suomalainen miehen etunimi. Se kuuluu nimiin, joiden tarkoitus on ilmentää vanhempien lapselle toivomia ominaisuuksia. Pontevan nimipäivä oli Suomen almanakassa 21. lokakuuta vuosina 1929–1949. Nimi jäi tästä huolimatta harvinaiseksi.

Ponteva on annettu nimeksi alle 63:lle suomalaispojalle. Aikavälillä 1920–1939 Ponteva-nimen sai 35 poikaa, vuosina 1940–1959 18 poikaa ja aikaväleillä 1960–1979 sekä 1980–1999 enää alle viisi poikaa kummallakin.

## Tunnettuja Pontevia
* (Kalle) Niilo (Ponteva) Halonen, mäkihyppääjä

## Lähteet
Ocotepeque (departementti)

**Ocotepeque** on departementti Hondurasin läntisimmässä osassa. Sen  pääkaupunki on Ocotepeque, pinta-ala 1 630 km2 ja  asukasluku 111 474 asukasta. Departementti on perustettu vuonna 1906. Sen maatalouden tärkeitä tuotteita  ovat kahvi, maissi, kaali, sokeriruoko ja sipuli.

## Lähteet
Osniel Tosca

**Osniel Tosca** (s. 30. kesäkuuta 1984 Villa Clara) on kuubalainen kolmiloikkaaja.

Tosca voitti pronssia alle 18-vuotiaiden MM-kilpailuissa 2001 tuloksella 15,67 metriä ja sijoittui seitsemänneksi alle 20-vuotiaiden MM-kilpailuissa 2002 tuloksella 15,72 metriä. Osakan MM-kilpailuissa 2007 hän oli neljäs tuloksella 17,32 metriä ja Valencian sisäratojen MM-kilpailuissa 2008 kuudes tuloksella 17,13 metriä.

Toscan ennätys on 17,52 metriä, jonka hän hyppäsi Caracasissa 12. toukokuuta 2007. Sisäradoilla hän on hypännyt 17,25 metriä Karlsruhessa 11. helmikuuta 2007.

## Lähteet
*
*
Kirjan matka tekijöiltä lukijoille

**Kirjan matka tekijöiltä lukijoille: Puheenvuoroja kotimaisen kaunokirjallisuuden luomisen ja lukemisen ehdoista 2000-luvulla** on vuonna 2007 ilmestynyt artikkelikokoelma. Teoksen on toimittanut Tarja-Liisa Hypén ja julkaissut Tampere University Press.

## Lähteet

## Aiheesta muualla
* Alli Kantola: Mikä määrää kirjan laadun? Kiiltomato.net 26.5.2007.
MILF (pornografia)

**MILF-pornografia** on pornografian tyylilaji, jossa naisnäyttelijät ovat usein 25–50-vuotiaita naisia ja joista osa on aloittanut työskentelynsä pornoalalla 35-vuotiaana tai sitä vanhempana. Eräs määritelmä tyylilajille on, että sille on ominaista keski-ikäinen nainen ja nuoret rakastajat. 

MILF on tyylilajina kasvava osa pornoteollisuutta, ja monet naiset ovatkin luoneet uraa sen parissa. Tyylilajin näyttelijöille on omat palkintonsa: XRCO-palkinto vuoden MILF-naiselle, AVN-palkinto vuoden MILF-esiintyjälle, CAVR-palkinto vuoden MILF-naiselle ja Urban X Award -palkinto parhaalle MILF-esiintyjälle. Japanissa on Adult Broadcasting Awards -palkinto parhaalle aikuiselle naiselle. 

Aikaisin nettiviittaus tyylilajiin on *[[Playboy]]n* vuoden 1995 artikkeli houkuttelevista äideistä. Vuodesta 2007 *Playboyssa* on ollut oma sarjansa MILF-tyylilajille osiossa nimeltä *Hot Housewives*.

MILF on lyhenne sanoista "Mother I'd Love to Fuck" (), joka viittaa suoraan edellä mainittuun ikäryhmään. Käsitteen yleisti vuonna 1999 nuorisoelokuva *[[American Pie (elokuva)|American Pie]]*.

## Lähteet
MILF

**MILF** on akronyymi, joka voi tarkoittaa:

* MILF, *Moro Islamic Liberation Front*, Front Pembebasan Islam Moro, Filippiineillä toimiva islamistinen kapinallisryhmä
* MILF (pornografia), pornografian tyylilaji, lyhennesana sanoille "Mother/Mom I'd Like to Fuck" (Äiti, jota haluaisin nussia)
* *[[Milf (elokuva)|Milf]]*, vuoden 2010 elokuva
Gracias a Dios (departementti)

**Gracias a Dios** on departementti Hondurasin itäisimmässä osassa. Sen  pääkaupunki on Puerto Lempira, pinta-ala 16 997 km2 ja  asukasluku 57 405 asukasta.

Departementti on perustettu 21. helmikuuta 1957. Sen talouden pohjana ovat sokeriruoko, katkaravut, banaanit ja riisi.

## Lähteet